Ο τεχνικός έλεγχος όλων των δικύκλων οχημάτων είναι υποχρεωτικός και πραγματοποιείται 4 χρόνια από την αγορά και ταξινόμηση τους στη χώρα. Όλα δηλαδή τα μηχανάκια οφείλουν να περάσουν ΚΤΕΟ 4 χρόνια από την πρώτη άδεια κυκλοφορίας τους.  Μετά τον αρχικό θα πρέπει να πραγματοποιείται ο περιοδικός έλεγχος κάθε 2 χρόνια. Τα εκπαιδευτικά δίκυκλα δε, είναι υποχρεωμένα να υπόκεινται σε περιοδικό έλεγχο κάθε χρόνο. Για την καλύτερη εξυπηρέτηση σου, υπάρχει παράταση μιας εβδομάδας στη διαδικασία, που αν όμως την ξεπεράσεις θα βρεθείς αντιμέτωπος με πρόστιμο.
Ο τεχνικός έλεγχος μοτοποδηλάτων - μοτοσικλετών είναι απαραίτητος για όλα τα δίκυκλα άνω των 50 κυβικών. Άρα αν το μηχανάκι σου είναι λιγότερα κυβικά εξαιρείται από τον έλεγχο ΚΤΕΟ. Επιπλέον, όλα τα δίκυκλα οχήματα εξαιρούνται της έκδοσης κάρτας καυσαερίων.